പാലക്കാട് മേഴ്സി കോളജിന്റെയും റോട്ടറി പാലക്കാട് ഫോര്ട്ടിന്റെയും സംയുക്ത പരിപാടിയായ ഹെല്പ്പിങ് ഹാന്ഡ്സിനു തുടക്കമായി മഹാമാരി മനുഷ്യ ജീവിതങ്ങള്ക്കു നേരെ വെല്ലുവിളിയുയര്ത്തുന്ന ഈ കാലഘട്ടത്തില് സംയുക്തമായ സേവന പ്രവര്ത്തനങ്ങളിലൂടെ സമൂഹത്തില് സുസ്ഥിരമായ വികസനം എന്ന ലക്ഷ്യവുമായി പാലക്കാട് മേഴ്സി കോളജും , റോട്ടറി ക്ലബ്ബ് ഓഫ് പാലക്കാട് ഫോര്ട്ടും സംയുക്തമായി രൂപം നല്കിയ ഒരു വര്ഷം നീണ്ടു നില്ക്കുന്ന ഹെല്പ്പിങ് ഹാന്ഡ്സ് എന്ന പരിപാടിക്ക് തുടക്കമായി . മേഴ്സി കോളേജ് പ്രിന്സിപ്പല് സിസ്റ്റര് ഗിസല ജോര്ജ്ജ് കോവിഡ് കാലത്ത് ബുദ്ധിമുട്ടനുഭവിക്കുന്ന കുടുംബങ്ങള്ക്ക് ഭക്ഷ്യ കിറ്റുകളും , മെഡിക്കല് കിറ്റുകളും വിതരണം ചെയ്തു കൊണ്ട് പരിപാടിയുടെ ഔപചാരികമായ ഉദ്ഘാടനം നിര്വഹിച്ചു . മേഴ്സി കോളേജിലെ ഗണിത ശാസ്ത്ര വിഭാഗം അധ്യാപകരും റോട്ടറി പാലക്കാട് ഫോര്ട്ടും സംയുക്തമായാണ് പരിപാടിക്കുള്ള ധന സമാഹരണം നടത്തിയത് .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ റോട്ടറി പാലക്കാട് ഫോര്ട്ട് പ്രസിഡണ്ട് സന്തോഷ് കുമാര് പി അധ്യക്ഷത വഹിച്ച പരിപാടിക്ക് സിസ്റ്റര് നിര്മല് , രവി നടരാജന് എന്നിവര് നേതൃത്വം നല്കി .